

ที่ มท ๐821.1/ว

ถึง สำนักงานส่งเสริมการปกครองท้องถิ่นจังหวัด ทุกจังหวัด

ด้วยกระทรวงสาธารณสุขได้จัดตั้งศูนย์พึ่งได้ กระทรวงสาธารณสุข ในการให้การช่วยเหลือกลุ่มเปราะบางที่อยู่ในภาวะวิกฤติจากความรุนแรง โดยไม่แบ่งแยกเพศ ศาสนาและเชื้อชาติ ให้ได้รับ  
การช่วยเหลือเยียวยาอาการทางร่างกายและจิตใจเบื้องต้น และป้องกันไม่ให้ถูกกระทำซ้ำ โดยการทำงานร่วมกันระหว่างแพทย์ พยาบาล นักจิตวิทยา นักสังคมสงเคราะห์ รวมทั้งความร่วมมือกับหน่วยงานที่เกี่ยวข้อง และได้จัดประชุมวิชาการพัฒนาระบบบริการสุขภาพด้านสังคม กระทรวงสาธารณสุข ประจำปีงบประมาณ พ.ศ. ๒๕๖๘ ภายใต้แนวคิด “เท่าเทียม สุขภาพ เสมอภาค” (Equality Healthy Equity) เพื่อเป็นเวที  
แห่งการเรียนรู้การเชื่อมโยง และการแลกเปลี่ยนประสบการณ์ การแสดงความคิดเห็น ตลอดจนการสร้างขวัญและกำลังใจให้กับผู้ปฏิบัติงาน การสร้างเครือข่ายในการปฏิบัติงาน เพื่อนำไปสู่การพัฒนาระบบบริการสุขภาพด้านสังคม กระทรวงสาธารณสุขอย่างต่อเนื่องทุกระยะ โดยขอประชาสัมพันธ์ให้ผู้ที่สนใจร่วมส่งผลงานวิชาการเกี่ยวกับการดำเนินงานดังกล่าว

กรมส่งเสริมการปกครองท้องถิ่นจึงขอความร่วมมือจังหวัดประชาสัมพันธ์เชิญชวนให้ผู้ที่สนใจร่วมส่งผลงานวิชาการในด้านการดำเนินงานของศูนย์พึ่งได้ หรือการพัฒนาระบบบริการสุขภาพของกลุ่มเปราะบางตามหลักสิทธิมนุษยชน ภายใต้แนวคิด “เท่าเทียม สุขภาพ เสมอภาค” (Equality Healthy Equity) ได้ตั้งแต่บัดนี้ จนถึงวันที่ ๓๑ พฤษภาคม ๒๕๖๘ สอบถามรายละเอียดเพิ่มเติมได้ที่กองบริหารการสาธารณสุข กลุ่มงานพัฒนาระบบบริการเฉพาะ สำนักงานปลัดกระทรวงสาธารณสุข รายละเอียดปรากฏตามสิ่งที่ส่งมาด้วย

กรมส่งเสริมการปกครองท้องถิ่น

พฤษภาคม ๒๕๖8



สิ่งที่ส่งมาด้วย

กองสาธารณสุขและสิ่งแวดล้อมท้องถิ่น

ฝ่ายบริหารทั่วไป

หน.ฝ.บห.....................................

จนท. ...........................................

โทร. ๐2 241 9000 ต่อ 2112

ผู้ประสานงาน นางสาวบุษน้ำเพชร เหล่าเจริญ โทร 08 5892 1882